tomron87/hebrew-wikipedia-sentences-corpus huggingface dataset:
בתחרות הגביע הברזילאי הקבוצה השתתפה 8 פעמים.
ההישג שלה היה הגעה לשלב השני בשנת 2008.
בשנת 2021 הקבוצה סיימה להשתתף בתחרויות ברמה ארצית ומאז היא משחקת רק בליגה מקומית.
הדרבי המקומי נגד קבוצת נסיונל נקרא Pai vs.
במסגרת זו נערכו 214 משחקים בה "פאסט קלוב" ניצח 61 פעמים ו-53 פעמים המשחק הסתיים בתיקו.
פאפא רוץ' היא להקת רוק אלטרנטיבי מקליפורניה.
הלהקה הוקמה בשנת 1993 על ידי קובי שדיקס ודייב באקנר.
השניים נפגשו במגרש הפוטבול של התיכון בו למדו.
ההרכב שלהם הופיע לראשונה בערב כישרונות בתיכון, אך למרות שהפסידו, דיקס ובאקנר ידעו שיש להם פוטנציאל.
בשנת 1994 הקליטה הלהקה את השיר הראשון שלה, ולאחר מכן יצאו החברים למסע הופעות, בו הם בעיקר חיממו להקות אחרות בסצנת הנו מטאל.
עד שנת 1998 הספיקה הלהקה להחליף מספר נגנים.
לקראת סוף שנות ה-90, היה הנו מטאל בארצות הברית בשיאו.
הלהקה הוציאה בשנת 1997 את אלבומה הראשון "Old Friends From Young Years" ובשנת 1999 את אלבומה המצליח "Infest", שזכה בפלטינה משולשת.
אחד הלהיטים מהאלבום היה השיר "Last Resort", שגם זכה לקליפ.
הלהקה יצאה לסיבוב הופעות בינלאומי וחזרה ממנו כדי להקליט את אלבומה הבא "lovehatetragedy", שיצא בקיץ 2002. האלבום אמנם זכה לביקורות חיוביות מהמעריצים, אך הצליח למכור פחות מקודמו והגיע למעמד של אלבום זהב.
באוגוסט של שנת 2004, הוציאה פאפא רוץ' את אלבומה הבא, "Getting Away with Murder", והגיע למעמד של פלטינה.
לאחר צאת Getting Away with Murder ב-2004 יצא הלהקה לסיבוב הופעות ארוך.
וב-2006 הם הוציאו את אלבומם "The Paramour Sessions" עם בונוס של השיר "Scars" מהופעה חיה, ויצאו לסיבוב הופעות בארצות הברית ואירופה באוגוסט 2006.
בינואר 2008, עזב המתופף דייב באקנר את הלהקה מסיבות אישיות.
הוא הוחלף במתופף טוני פלרמו.
ב-23 במרץ 2009 הוציאה הלהקה אלבום נוסף בשם "metamorphosis" בו נכללו בין היתר השירים "Lifeline" ו"Hollywood Whore".
ב-22 בדצמבר 2022 הוכרז כי הלהקה תגיע לראשונה בתולדותיה לישראל ותופיע בפסטיבל "Summer In The City" שיתקיים בגני יהושע ב-31 במאי 2023, אולם ב-22 במרץ הוכרז כי הלהקה ביטלה את הופעה זו מסיבה שלא קשורה להפקת האירוע.
ג'קובי שאדיקס (קובי דיק) - סולן
פאפאדיזי היא סדרת טלוויזיה קומית ישראלית ששודרה ב-yes stars ישראלי.
הסדרה, בה מדוברת אנגלית עילגת, צולמה בישראל באתרים המדמים כפר יווני, כגון פקיעין והר הרוח.
הרעיון לסדרה מבוסס על מקבץ סרטונים של התסריטאי והבמאי אורי ששון שהופקו במיוחד ל-YouTube וזכו שם להצלחה.
על בסיס סדרת האינטרנט שכללה כ-25 סרטונים באורך כולל של כ-120 דקות, פיתח אורי ששון כתסריטאי ראשי את סדרת הטלוויזיה "פאפאדיזי".
גרעין העלילה נוצר לראשונה באינטרנט.
אורי ששון יצר את הדמות, פאפאדיזי, רועה עיזים יווני שמחפש אישה אמריקאית באינטרנט.
חלק גדול מהסרטונים הקצרים שהועלו לראשונה ב-YouTube, שימשו כבסיס וכהשראה לפרקי הטלוויזיה.
לדוגמה, הסרטונים בפרק הפתיחה של סדרת הטלוויזיה: עיזים סלבריטאיות והודעה דרמטית וסרטונים נוספים שהופקו מחדש לסדרת הטלוויזיה: מיסטר גוגל, מיסטר בוש, הכריזמה שלי, הזמנה לדייט ועוד.
בגרסת האינטרנט, מנשה נוי השתתף כשחקן בלבד.
הוא לא היה מעורב בקידום הסדרה ב-YouTube ובאתרי שיתוף קבצים נוספים.
בתמורה למשחק בסדרת האינטרנט קיבל מנשה נוי אחוזי שותפות בסדרה "פאפאדיזי".
חברת yes החליטה להפיק סדרת טלוויזיה המתבססת על סדרת האינטרנט.
לראשונה, נמכרה סדרה ויראלית שפותחה כגרסת אינטרנט והופקה גם בגרסת טלוויזיה.
הסדרה מתרחשת בכפר מקדוני בדיוני קטן בשם "מגלומאנוס".
פאפאדיזי, רועה עזים יווני, רוצה את "הדבר האמיתי".
הוא שולח סרטוני וידאו הזויים לאינטרנט, ומחפש אישה אמריקאית.
הכתובת: סלבריטאים, כוכבות קולנוע ודמויות מפתח בתרבות האמריקאית.
בסרטונים המשודרים באינטרנט, פאפאדיזי מציב אולטימטום דרמטי: אם לא ימצא אישה אמריקאית תוך 30 יום, יתלה את עצמו.
במהלך 30 הימים, פאפאדיזי משגר סרטונים נוספים, ומפעיל כל מניפולציה אפשרית: הוא מחזר במרץ אחרי פאריס הילטון, משקר שקיבל מכתב תשובה ממוניקה לווינסקי, מציע עסקה למיסטר גוגל: עז תמורת אישה אמריקאית, ומבקש את עזרתו של הנשיא בוש בחיפוש.
סדרת הסרטונים מכניסה את כל הכפר למשבר, וחושפת אי הבנות ומאבקי שליטה בין "סוקרטס" ראש הכפר, "טרויה" אמו של פאפאדיזי, הכומר "זבטס" שפאפאדיזי היה אמור להתחתן עם אחותו "קוקינה" ותושבי הכפר.
פאפדיזי (מנשה נוי): רועה צאן שחי עם אמו טרויה.
מנוליס (עמי סמולרצ'יק): קצין משוחרר מהצי היווני שמחליט לפתוח קפה אינטרנט, בו הוא עוזר לחברו הטוב פאפאדיזי להעלות סרטוני וידאו לאינטרנט, למורת רוחם של תושבי הכפר.
טרויה (תיקי דיין): אמו בת ה-72 של פאפאדיזי, מוכרת בכפר כטבחית שמכינה את המאכל "מוסקה" שעבר בירושה במשפחתה.
סוקרטס (מוני מושונוב): ראש הכפר "מגלומאנוס", אדם שמרן שמתנגד לפועלו של פאפאדיזי ושואף לפיתוח הכפר.
קוקינה (קרן מור): האקסית של פאפאדיזי, בעלת מספרה.
פאפאדיזי עזב אותה ביום חתונתם לפני 21 שנים, ומאז היא מנסה לנקום בו.
זבטס (דביר בנדק): כומר הכפר "מגלומאנוס", אחיה של קוקינה.
כמו קוקינה, גם הוא מחפש נקמה בפאפאדיזי שהשפיל אותו בכך שנטש את אחותו ביום חתונתם.
זבטס מתנגד להעלאת הסרטונים של פאפאדיזי לאינטרנט וגם ללימוד האנגלית שהממשלה כופה עליו.
הלני (גילי סער): בתו היחידה של סוקרטס ראש הכפר "מגלומאנוס" שקיימה מערכת יחסים קצרה עם פאפאדיזי.
פסקואלה צ'יקוניה (באיטלקית: Pasquale Cicogna; נפטר בשנת 1595) היה הדוכס ה-88 של ונציה.
כיהן כדוג'ה מאז מינויו בשנת 1585 ועד פטירתו.
בעת כהונתו כדוג'ה, תמך צ'יקוניה בטענתו של אנרי מנווארה לכס צרפת, ושכנע את האפיפיור סיקסטוס החמישי לתמוך אף הוא באנרי, בתמורה לשכנועו של אנרי להמיר את דתו מהוגנוטיות לקתוליות.
צ'יקוניה שינה את המנהג הוונציאני לפיו הדוג'ה מפזר דוקטים מזהב על הקהל במהלך תהלוכת ההכתרה שלו, וזרק לקהל דוקטים עשויים כסף.
מאז כונו דוקטים אלה בשם "צ'יקוניני", על שמו.
צ'יקוניה היה דוג'ה פופולרי בשל הצלחותיו בתחום הדיפלומטיה, השלום והשפע הכלכלי ששררו בלה סרניסימה בתקופת כהונתו.
בתקופתו נבנה מחדש גשר ריאלטו מעל התעלה הגדולה.
גשר זה, שהיה עשוי עץ, נבנה מחדש מאבן בין השנים 1588–1591. אמנים רבים הציעו תוכניות עבור הגשר, ובהם אף מיכלאנג'לו, אולם צ'יקוניה בחר בתוכניתו של האדריכל אנטוניו דה פונטה לתכנון הגשר.
צ'יקוניה נפטר בשנת 1595. לאחר מותו הוצבה על דופן הגשר מצבה לזכרו.
פאפא וסטריי המכונה גם פאפאיי הוא אי בצפון איי אורקני בצפונה של סקוטלנד בממלכה המאוחדת.
שטחו של האי כ-9 קמ"ר.
הנקודה הגבוהה באי היא גבעת נורת' (North Hill), שגובהה 49 מטרים והיא ממוקמת בצפון האי.
הגיבעה, המשמשת אתר קינון לציפורי ים רבות (ובהם שחפית הקוטב, וחמסן טפיל) מהווה שמורת טבע.
ממצאים ארכאולוגיים באי מלמדים כי האי היה מיושב החל מהתקופה הנאוליתית.
חוות נפ או'האואר שנשתמרה עד ימינו, היא החווה העתיקה ביותר שנשתמרה בצפון אירופה, וככל הנראה נבנתה כ-5,500 שנה לפני זמננו.
על פי המסורת המקומית המלך הפיקטי נכטאן הגיע אל האי וניסה לפתות את אחת מנשות האי, אולם זו העדיפה לעקור את עיניה מאשר לבוא עמו.
קפלה שהוקמה באי לזכרה שימשה אתר עלייה לרגל לאנשים החולים במחלות עיניים.
הכנסייה הקדומה באי שנשתמרה עד ימינו היא כנסייה מהמאה ה-12 המוקדשת לבוניפציוס הקדוש.
הכנסייה עומדת על אתר מהמאה התשיעית - ככל הנראה מגורי הבישוף המקומי.
קו מעבורת המתופעל על ידי מעבורות אורקני מקשר בין פאפא וסטריי לפיירוול וראפנס שבווסטריי ולקירקוול שבמיינלנד.
שדה התעופה של האי - שדה התעופה פאפא וסטריי מקיים קווי טיסות סדירות לקריקוול ולוסטריי בטיסה הסדירה הקצרה בעולם.
פאסיפיק הייתה אוניית מעפילים, שאורגנה במסגרת פרטית.
בהכנתה היה מעורב ברטולד שטורפר, אוסטרי ממוצא יהודי, שפעל להצלתם של יהודי ארצו בשיתוף פעולה עם השלטונות הנאציים.
שטורפר היה מעורב גם בהפלגתן של האוניות: "מילוס" ו"אטלנטיק".
הפליגה ב-7 באוקטובר 1940 מנמל טולצ'אה שברומניה ועל סיפונה 986 מעפילים.
על פי דו"ח שמסר שטורפר 470 מנוסעיה באו מהעיר ברלין והיו חברי התנועה הציונית ובכלל זה החלוץ, 432 נפש מפרסבורג ו-84 נפש מווינה.
האוניות "מילוס" ו"אטלנטיק" הפליגו במקביל אליה.
עם צאתה לים הוברר כי מלאי המזון והשתייה באונייה חסר, וכן חסר פחם וציוד טכני להפלגה.
שטורפר נעזר בברוך קונפינו עמו עמד בקשרים וזה סייע לו להשיג היתר לאונייה לעגון בנמל וארנה.
נחתם הסכם בין קונפינו לשטורפר שבתמורה להעלאת 28 מעפילים נוספים בני יהדות בולגריה, תשלים הקהילה היהודית בווארנה את החוסרים בסכום כולל של 114,000 לבות (כ-11,000 דולרים אמריקניים).
לקראת סיום העמסת הציוד, ניסתה המשטרה הבולגרית להעלות בכוח עוד כמה עשרות פליטים יהודים אשר גורשו מבתיהם במסגרת המסע לגירוש נתינים זרים ושהו בווארנה.
מעפילי הפאסיפיק שכבר נתונים היו בתנאי צפיפות קשים התנגדו להעלאת הפליטים, והתפתח עימות עם כוחות המשטרה הבולגריים.
השוטרים הבולגרים הפעילו כוח רב ואף איימו לפתוח באש, ומעפילי הפאסיפיק נסוגו.
הפליטים הועלו בכוח רב לאונייה.
בסך הכל עלו לאונייה עוד 75 מיהודי בולגריה ומספר המעפילים על הפאסיפיק גדל לכדי 1,061 נפשות.
קונפינו הואשם על ידי הנהגת מעפילי ה"פאסיפיק" בהפרת ההסכם ובכך שפעולת המשטרה הבולגרית תואמה עמו.
עוד טענו מנהלי ההפלגה כי לפאסיפיק סופקה סחורה בשווי של 62,430 לבות וכי מדובר במירמה מכוונת מצידו של קונפינו.
קונפינו מצידו, הכחיש את המעשים וכן טען שלא ידע מראש על כוונות המשטרה.
בדרך לחופי ארץ ישראל, בלב ים, "פאסיפיק" נתפסה על ידי כוחות בריטיים.
ב-1 בנובמבר היא עגנה בנמל חיפה כשעליה משמר של משטרת המנדט.
הבריטים העלו את מעפילי הפאסיפיק על אוניית הגירוש "פאטריה", מתוך כוונה לגרשם לאי מאוריציוס שבאוקיינוס ההודי.
ב-24 בנובמבר, לאחר הגעת ה"אטלנטיק" לנמל חיפה, פוצצה ה"פאטריה" על ידי "ההגנה" במטרה לסכל את הגירוש.
אולם הפיצוץ גרם לחור גדול בדופן הפאטריה והיא טבעה במהירות.
מעל מאתיים מהמעפילים נהרגו בטביעה.
ניצולי "פאטריה" הועברו למחנה המעצר בעתלית והורשו להישאר בארץ ישראל.
פאפה (בהונגרית: Pápa) היא עיר במחוז וספרם שבהונגריה, צפונית לאגם בלטון.
היהודי הראשון בעיר מוזכר בתעודה משנת 1698 מאז הקהילה היהודית גדלה עד שנוסדה רשמית בשנת 1748. תחילה הייתה פרנסתם של יהודי העיר במסחר ובמלאכה ובמחצית הראשונה של המאה ה-19 עסקו יותר ממאה משפחות בבורסקאות והיתר היו חוכרי קרקעות ובעלי מפעלים.
בית הכנסת נחנך בשנת 1846. והקהילה השתייכה ברובה לזרם האורתודוקסי והכילה בתוכה גם את יהודי העיירות ברהידה וסאן השכנות.
בשנת 1950 נפרדה קהילת סאן מפאפה ובשנת 1875 פרשה קבוצה קטנה מפאפה ויסדה קהילה נאולוגית.
בשנת 1845 הוקם בית ספר שהפך לאחר מכן לבית ספר ממלכתי.
ובמקום פעלה ישיבה שבימיה הטובים מנתה למעלה מ-400 בחורי ישיבה.
אחד מרבני הקהילה, הרב יוסף גרינוולד, הקים בארצות הברית קהילה בשם פאפא, וכיום היא קיימת כקהילה חסידית בשם חסידות פאפא.
בשנת 1904 נוסדה בפאפה אגודת "חובבי ציון".
ובין שתי מלחמות העולם התפתחה גם פעילות ציונית בעיר ופעלו שם סניף של תנועת-הנוער הציונית "אביבה באריסיה", סניף מקומי של ההתאחדות הציונית ההונגרית (120 חברים), של "השומר הצעיר" ושל צעירי "המזרחי".
רבה של פאפה בראשית תקופה זו היה הרב משה אריה ראטה, שהיה מהבודדים ברבני הונגריה שתמך בציונות.
במרץ 1944 עם כניסת הצבא הגרמני להונגריה, נעצרו אחדים מנכבדי הקהילה והובלו למחנות ריכוז בשארוואר ובנג'קניז'ה, משם שולחו למחנה ההשמדה אושוויץ.
במחצית השנייה של חודש מאי הוקם גטו בשטח שמסביב לבית הכנסת בפאפה לשם הובאו גם יהודים מן הסביבה, ומספר תושביו הגיע ל-2,800 נפש.
בתחילת יוני גויסו הצעירים לעבודות כפייה וביולי 1944 שולחו כל יושבי הגיטו למחנה ההשמדה אושוויץ.
51 מיהודי פאפה היו ב"רכבת ברגן-בלזן" שיצאה מבודאפשט לשווייץ ביוני 1944 בעקבות ההסכם בין ישראל קסטנר לאדולף אייכמן, שבמסגרתו ניצלו כ-1,600 יהודי הונגריה.
לאחר המלחמה חזרו לפאפה כ-500 יהודים.
הקהילה התארגנה מחדש ולאחר המרד האנטי-סובייטי בשנת 1956 החלה עזיבה הדרגתית, ובשנת 1972 נותרו בפאפה רק 50 יהודים.
לפי נתוני הארגונים היהודיים, בשנת 1989 נותרו בעיר יהודים בודדים ולא התקיימה בה כל פעילות קהילתית.
בבית העלמין החדש הוקמה אנדרטה לנרצחי השואה והמקום מטופל על ידי העירייה.
דז'ה טפולצאי, במקור הופמן (1866 – 1925) היה שחקן יהודי-הונגרי, מנהל תיאטרון.
הרב רפאל גולדברג (1841 – 1900) היה דוקטור לפילוסופיה ורב הונגרי.
דוד יוז'ף דויטש (1818 – 1891) היה רופא ומתרגם יהודי-הונגרי.
לא ידוע כמעט דבר על חייו.
סבו של המלחין איבאן ארד.
פילפ אדן (אטווש) בק (1873 – 1945) היה פסל הונגרי-יהודי, אמן מדליות מתכת שנספה בשואה,
הרב לוי יוסף ברויאר (1882 – 1980) רב וראש ישיבה וממנהיגי היהדות האורתודוקסית בארצות הברית.
בודוג הלמי במקור הרץ (1879 – 1957) היה סופר ספרות יפה שופט מחוזי מלכותי בבודפשט.
מרדכי בוקסבוים – משפטן ואיש ציבור חרדי.
שימש יועץ משפטי של אגודת ישראל וסגן ראש עיריית ירושלים.
זולטאן בלום (1892 – 1959) היה כדורגלן יהודי-הונגרי, מאמן.
שמואל לעף (1846 – 1936) היה רופא יהודי-הונגרי, מומחה ברפואה פנימית, בלנאולוג.
ויליאם לוב (1847 − 1922) היה עורך דין, עיתונאי, מתרגם יהודי-הונגרי-אמריקאי.
אנדור ולטנר (1910 – 1978) היה חוקר משפטי יהודי-הונגרי, פרופסור באוניברסיטה.
פאפא בובא דיופ היה כדורגלן סנגלי.
הוא שיחק בעיקר בעמדת הקשר האחורי ולעיתים גם כבלם.
דיופ קיבל את הכינוי "ארון בגדים" מאוהדי קבוצת פולהאם הלונדונית בה שיחק, עקב ממדיו הפיזיים (1.95 מ').
כמו כן, דיופ זכור כשחקן חזק ואגרסיבי, בעל בעיטות ממרחק וכושר מנהיגות.
יכולות אלו וסגנון המשחק שלו, הביאו לא פעם להשוואותו לפטריק ויירה הצרפתי.
במסגרת הנבחרת הלאומית של סנגל הצליח להבקיע 11 שערים, המוכר שבהם הוא גול הניצחון נגד נבחרת צרפת (1-0) במשחק הפתיחה של מונדיאל 2002 ביפן וקוריאה הדרומית.
היה זה המונדיאל הראשון אי פעם אליו העפילה סנגל.
מעבר לניצחון הספורטיבי, שגרם להדחתה המוקדמת והמפתיעה של צרפת, שהגיעה למונדיאל כאלופת העולם ואלופת אירופה, הגול הזה נתפס באופן סימבולי כמעין ניצחון הנכבש על הכובש, לאור שלטונה הקולוניאליסטי של צרפת על סנגל.
לאור העובדה שמשחק הפתיחה בגביע העולם הוא מהנצפים בעולם, לגול של דיופ הייתה משמעות גדולה, והוא נחשב לאחד מרגעי השיא של דיופ בקריירה.
דיופ נולד באזור רופיסקו, בעיר הבירה של סנגל, דקאר.
את קריירת המשחק שלו החל במחלקת הנוער של מועדון "אנדפן סאלטיג", בטרם הצטרף למועדון איי.אס.סי דיארף, מהליגה הראשונה בסנגל.
לאחר שלוש שנים עזב לשווייץ, תחילה לקבוצת החובבים מהליגה השלישית, וואי.
דיופ חתם בליגה הבכירה, בקבוצת נשאטל גזמאקס, שם שיחק במשך עונה, אשר קידמה אותו לתחנה הבאה, קבוצת הפאר: גראסהופרס ציריך.
גם בקבוצה זו שיחק עונה אחת, בה זכה באליפות ליגת העל השווייצרית והשתתף לראשונה בגביע אופ"א.
בסוף אותה עונה התקיים מונדיאל 2002, אותו אירחו במשותף קוריאה הדרומית ויפן.
במשחק הפתיחה התמודדו נבחרת צרפת החזקה, אשר הגיעה בקול תרועה רמה כזוכת הטורניר הקודם, אל מול סנגל, אשר זו הייתה העפלתה הראשונה לטורניר.
המשחק הסתיים בניצחון סנגל של 0–1, בזכות שער של דיופ, שגרם להדחתה בדיעבד של צרפת.
דיופ הבקיע בנוסף צמד גולים במשחק בשלב הבתים נגד נבחרת אורוגוואי, בו הובילה סנגל 0–3 והמשחק הסתיים בתוצאה 3-3. סנגל נעצרה רק ברבע גמר המונדיאל, שם הפסידה 0–1 לנבחרת טורקיה.
לאחר המונדיאל, דיופ הפך לסמל לאומי בסנגל ולשחקן מבוקש.
לאחר המונדיאל ב-2002, דיופ חתם על חוזה לחמש שנים וחצי בקבוצת לאנס מליגת העל הצרפתית בכדורגל.
לאחר שנתיים וחצי במועדון, במהלכן הפך לשם דבר, נקנה בסכום של שישה מיליון פאונד, על ידי קבוצת פולהאם הלונדונית.
בפולהאם השתקע דיופ לשלוש שנים הבאות והפך לשחקן מפתח בקבוצה.
כבר בעונתו הראשונה במועדון, נבחר על ידי חברת הניתוחים הסטטיסטיים של הליגה, לשחקן המצטיין של הקבוצה.
המנג'ר של פולהאם, בעונתו האחרונה של דיופ בקבוצה (2006/07), טען שלדיופ היו הכישורים הנחוצים על מנת להפוך לאחד הקשרים הטובים ביותר בליגה האנגלית.
לדבריו: "אין סיבה שבובה לא יביא את עצמו להיות אחד מטובי הקשרים בליגה, ולשם אני רואה אותו מגיע ונחתם כאחד הטובים.
ראיתי אותו משחק לאורך השנים ויש לו את מה שצריך בשביל זה".
בעונה הבאה בפולהאם, הוכתר על ידי אוהדי הקבוצה כ"שחקן השנה של המועדון".
הוא חתם על חוזה חדש לארבע עונות, הרגיש נאהב על ידי האוהדים, ואף נבחר לקפטן הקבוצה.
אלא שדווקא אז התקדמותו נקטעה על ידי סדרת פציעות בשרירי מיתר הברך, כף הרגל והגב.
אלו גרמו לו להיעדר מהמגרשים עד סוף השנה האזרחית.
כמו כן, איבד את סרט הקפטן לדני מרפי.
בחודש ינואר, קבוצת ויגאן אתלטיק הציעה לרכוש אותו בסכום של כ-5 מיליון פאונד.
אולם דיופ סירב למעבר, על מנת שיוכל לעזור לקבוצתו להימנע מירידת ליגה.
הקבוצה לבסוף ניצלה ושמרה על מקומה בליגה, בשל הפרש שערים טוב יותר.
לאחר מכן קיבל דיופ את הצעה אחרת, מקבוצת פורטסמות', ופתח פרק חדש בקריירה.
דיופ היה חלק מרכזי בזכיית הקבוצה בגביע האנגלי בשנת 2008, תוך משחק בגמר נגד קארדיף.
אך לאור ירידת הליגה של הקבוצה בשנת 2010, השחקן שוחרר לא.א.ק.
למרות ההתעניינות, טרם חתימתו ביוון, מצד פולהאם, סלטיק ופריז סן-ז'רמן, השחקן טען: "אני שמח מאוד לחתום בא.א.ק, זהו מועדון ענק, שמשחק בקביעות במפעלים האירופיים ויש לי ציפיות לזכות עם המועדון בתארים.
הייתי מופתע מהדרך הנהדרת בה קיבלו אותי אוהדי הקבוצה בשדה התעופה ואני מקווה שאוכל לעשות את הטוב ביותר עבור המועדון".
עקב פציעות רבות, דיופ שיחק תשעה עשר משחקים בלבד לאורך העונה, במהלכה זכה עם הקבוצה בגביע היווני, ובזכות תצוגה טובה של דיופ במשחק הגמר.
בסוף העונה הודיעה ווסטהאם יונייטד הלונדונית, כי החתימה את השחקן על חוזה לעונה אחת, בהעברה חופשית.
עסקת החתימה בווסטהאם יונייטד כללה אופציות לחוזה לעונה נוספת, אך דיופ עזב, ונדד בסוף העונה לברמינגהאם סיטי, לאחר שכבש גול אחד במדי הפטישים.
לאחר חצי עונה הכוללת בעיות ויזה, פציעות ושתי הופעות בלבד, עזב השחקן את הקבוצה, עקב בעיות כלכליות להשאירו.
הייתה זו קבוצתו האחרונה של דיופ.
לאחריה פרש ממשחק פעיל עקב פציעותיו הרבות.
לאחר פרישתו עסק במתן חינוך ראוי, ותמיכה בילדים אשר התייתמו מהוריהם עקב מחלת המלריה בסנגל.
הוא הקים את ארגון (FAM (Fighting for Malaria, שעובד יחד עם ממשלת סנגל.
דיופ נפטר ב-29 בנובמבר 2020 לאחר מחלה ממושכת.
פאפא היא סדרה קומית ששודרה בשנת 1994 בערוץ 2. הסדרה נוצרה על פי תסריט של שמעון ישראלי ומככבים בה בין השאר זאב רווח, שאף היה הבמאי של הסדרה, וכן גאולה נוני, ז'אק כהן ויעקב בן-סירא.
הסדרה מגוללת את סיפורה של משפחה קשת יום בת חמש נפשות באשדוד.
פאפא הוא כינויו של ראש המשפחה, לאון בן נעים שעובד בנמל אשדוד.
התקציב של כל פרק היה של 45 אלף דולר, שהיה סכום נכבד באותה תקופה, אך הסדרה לא הצליחה כפי שציפו יוצריה, ולכן לא המשיכה לעונה שנייה.
זולו ירושלמי, שגילמה בסדרה את בתו של פאפא והייתה אחת מהשחקנים האלמונים שהשתתפו בסדרה, הפכה לאחר מכן לזמרת רוק.
לאון "פאפא" בן נעים - סבל בנמל אשדוד: זאב רווח
מרים בן נעים - אשתו של לאון: גאולה נוני
תמי - בתו של לאון: תמי דיין
מזל (זולו) - בתו של לאון: זולו ירושלמי
ענבר - בתו של לאון: עדי זורע
דוד - בנו של לאון: דורון שמש
קובי - בנו של לאון: יוני קדם
קלמן - המנהל של לאון: אריאל פורמן
יעקב - יענקל'ה בן סירא
גרגורי - עובד בצוות של לאון, עולה חדש מרוסיה: גרגורי טל
בבר - עובד בצוות של לאון : בבר יוקו
שלמה - אחיינו של קלמן, עובד עם ליאון: שלמה גולדברג
פאפה סוארה הוא כדורגלן סנגלי המשחק בקרוידון בעמדת המגן השמאלי.
סוארה התחיל את הקריירה שלו בקבוצת דיאמברס מליגת העל הסנגלית.
בגיל 18 הצטרף לליל והתחיל בקבוצת המילואים של המועדון.
לאחר שלא זכה לדקות משחק רבות בליל, בקיץ הושאל לסטאד ריימס על מנת לצבור דקות משחק.
במדי ריימס שיחק 23 משחקים ולא כבש אף שער ובסיום העונה חזר לליל כשחקן הרכב.
ב-1 בפברואר 2015 חתם ל-3 וחצי שנים בקריסטל פאלאס ששילמה עבורו 5.3 מיליון אירו.
באוגוסט סוארה חתם בטרואה מהליגה הצרפתית השנייה.
ב-6 בספטמבר 2021, סוארה חתם בצ'רלטון את'לטיק מהפוטבול ליג הראשונה.
ב-17 ביולי 2023 סוארה חתם במאת'רוול מליגת העל הסקוטית.
ב-29 בפברואר 2012 סוארה ערך את הופעת הבכורה שלו בנבחרת סנגל בתיקו 0-0 נגד .
סוארה השתתף עם הנבחרת באולימפיאדת לונדון וגביע אפריקה לאומות 2015. ב-29 במרץ 2016 הבקיע את שער הבכורה שלו בנבחרת בניצחון 1-2 נגד .
ב-11 בספטמבר 2016 סוארה נפצע בתאונת דרכים בכביש M4 בה שבר את רגלו ואת לסתיו, פציעה שלפי טענת הרופאים תמנע מסוארה לשחק כדורגל בחצי שנה הקרובה.
פאסיק (או פָאסִק, נכתב בערבית: فاسق), הוא מושג בטרמינולוגיה האסלאמית אשר מגדיר אדם אשר מפר את החוק האסלאמי, וחיי חיים לא מוסריים אשר הולכים נגד הדת.
אדם שמוגדר כפאסיק, נחשב כאדם לא אמין, ולכן גם עדותו אינה נחשבת במשפט האסלאמי כעדות קבילה.
המילה פאסיק נגזרת מהמושג "פיסק" (או פִסק, נכתב בערבית: فسق), אשר משמעותה המילולית זה "להפר הסכמים".
פוסקי ההלכה האסלאמיים נחלקו בדעותיהם בנוגע למעמדו של הפאסיק, כאשר הדעות הבולטות הן כלהלן:
רוב פוסקי ההלכה המוסלמים מכל הזרמים ואסכולות ההלכה, פסקו כי הפאסיק הוא מוסלמי אשר חי חיים של חטא, ולכן הוא אינו יכול לקבל תפקיד בעל חשיבות ציבורית, עד שהוא יחזור בתשובה.
המועתזילה והמתורידיה פסקו כי הפאסיק הוא "מֻנאפִק" ("דו פרצופי", "צבוע", נכתב בערבית: منافق), אדם שבחיים הללו יש להתייחס אליו אל מוסלמי, אך בעולם הבא יישפט על ידי אללה כלא מוסלמי.
הדעה השלישית היא הדעה הכי פחות רווחת והכי לא מקובלת, והיא דעתם של החוואריג', אשר פסקו כי הפאסיק הוא אדם שעזב את דת האסלאם
בנג' פאסק וג'סטין פול המכונים "פאסק ופול" (Pasek & Paul) הם צמד פזמונאים ומלחינים אמריקאים, לתיאטרון מוזיקלי, קולנוע וטלוויזיה.
בין עבודותיהם: השירים בסרטים לה לה לנד (מילים בלבד), והאמן הגדול מכולם, והשירים במחזמר אוון הנסן היקר.
זכו בפרסי אוסקר, טוני וגראמי.
פאסק ופול החלו לעבוד יחד במהלך לימודי תיאטרון מוזיקלי באוניברסיטת מישיגן, אותם סיימו בשנת 2006. עבדו לאורך השנים על שירים לפרויקטים שונים, ביניהם המחזמר Dogfight שעלה באוף ברודוויי בשנת 2012 והמחזמר A Christmas Story, שהיה מועמד לפרס הטוני למוזיקה הטובה ביותר בשנת 2013.
כתבו את השירים למחזמר אוון הנסן היקר, שעלה לראשונה בוושינגטון די.
ביולי 2015, והגיע לברודוויי בנובמבר 2016. המחזמר זכה ב-6 פרסי טוני, ביניהם המחזמר הטוב ביותר והמוזיקה הטובה ביותר במחזמר, ובפרס גראמי לאלבום הטוב ביותר לתיאטרון מוזיקלי.
פאסק ופול כתבו את המילים למרבית השירים בסרט לה לה לנד שעלה לאקרנים באוגוסט 2016. זכו בפרס גלובוס הזהב והאוסקר לשיר המקורי הטוב ביותר על כתיבת השיר City of Stars, יחד עם מלחין השיר ג'סטין הורוויץ.
בשנת 2017 כתבו את השירים בסרט המוזיקלי האמן הגדול מכולם.
פסקול הסרט זכה להצלחה גדולה והגיע לראש מצעד האלבומים של בילבורד.
השיר This is Me מתוך הסרט זכה בפרס גלובוס הזהב והיה מועמד לפרס האוסקר לשיר המקורי הטוב ביותר.
הצמד עתיד לרשום שירים חדשים לסרט "שלגיה", המשמש כעיבוד לייב אקשן לסרט ההנפשה "שלגיה ושבעת הגמדים" של אולפני ההנפשה של וולט דיסני.
פאפא ג'ונס היא רשת זיכיונות פיצה אמריקאית בינלאומית.
זוהי רשת הפיצריות השלישית בגודלה בעולם, המונה כ-6,000 סניפים במעל 50 מדינות וטריטוריות, כולל בישראל.
המסעדה של 'פאפא ג'ון' הוקמה בשנת 1984 על ידי ג'ון שנאטר בחלק האחורי בבית אביו, בג'פרסוויל, אינדיאנה שבארצות הברית.
שנאטר מכר את מכונית הקמארו Z28 שלו (דגם שנת 1971) במטרה לרכוש ציוד פיצה משומש בשווי 1,600 דולר, והחל למכור פיצות ללקוחות.
הפיצות הפכו לפופולריות והוא המציא את הטבילה של הפיצה ברוטב מיוחד שהומצא על ידו.
במהלך השנים החברה הפכה לבינלאומית ונכנסה ליבשות חדשות כגון אירופה, אסיה ואמריקה הלטינית.
ב-21 בדצמבר 2017 פרש ג'ון שנאטר והוחלף על ידי נשיא החברה סטיב ריצ'י.
ב-22 במרץ 2019 הצטרף לדירקטוריון החברה כפרזנטור שחקן ה-NBA שאקיל אוניל.
ב-27 באוגוסט 2019 מונה רוב לינץ' למנכ"ל במקום סטיב ריצ'י.
החברה היא ציבורית ומניותיה נסחרות בבורסה.
הכנסותיה לשנת 2021 עמדו על 2.068 מיליארד דולר.
המותג "פאפא ג'ונס ישראל" נכנס לישראל בשנת 2016 על ידי אסף גרינברג (בעלי רשת הסושייה לשעבר) ובשנת 2020 עבר הזיכיון של פאפא ג'ונס בישראל לאיש העסקים מוטי ריכטר.
ריכטר ניהל בעברו את רשת פיצה האט ישראל במשך מספר שנים והקים מותג פיצה באנגליה עבור איש העסקים טדי שגיא, הפועל תחת השם Camden Pizza ומונה מספר סניפים בקמדן מרקט וברחבי לונדון.
רשת פאפא ג'ונס ישראל מונה נכון לשנת 2026, 42 סניפים.
לרשת מפעל לבצק אשר מייצר ומספק בצקים טריים לסניפי הרשת.
הרשת מוכרת פיצות בשריות, פיצות צמחוניות, אצבעות גבינה, פפרוני רול, צ'יזי רול, קינוחים, רוטב שום, רוטב פיצה ועוד.
פאפדרשקה (בהונגרית: Pápadereske) הוא כפר במחוז וספרם שבמרכז הונגריה.
כמו יישובים רבים באירופה גם בפאפדרשקה מספר התושבים נמצא בירידה.
בפאפדרשקה חיו יהודים בתקופות זמן שונות.
פאפאיה גלובל בע"מ היא חברת תוכנה ישראלית שפיתחה מערכת מבוססת מחשוב ענן לניהול עובדים, חישובי שכר, הטבות ותשלומים, עבור חברות ותאגידים גלובליים.
החברה נוסדה בשנת 2016 על ידי עינת גז, המשמשת כמנכ"לית החברה, עופר הרמן, המשמש כמנהל טכנולוגיות ראשי (CTO), ורובן דרונג, המשמש כמנהל חדשנות ראשי (CIO).
לחברה מערכת, מבוססת מחשוב ענן, לניהול של עובדים, חישובי שכר, הטבות ותשלומים, עבור חברות ותאגידים גלובליים.
המערכת מספקת שירותים במודל תוכנה כשירות (SaaS) בלמעלה מ־160 מדינות ונותנת מענה לכל סוגי העובדים: שכירים, פרילנסרים ועובדי קבלן.
שירותי החברה מסייעים בהתמודדות של חברות גלובליות עם הבדלי החקיקה והרגולציה במדינות השונות שבהן הן מעסיקות עובדים, מקשרים בין החברות לספקי השירות המקומיים (חברות קבלן), וכמו כן מספקים כלים להשוואת עלויות העסקה בכל מדינה.
הפלטפורמה מבטיחה תאימות מלאה בכל מדינה, ומספקת מודל בינה עסקית (BI) חכם ומתקדם, המאפשר ניתוח וקבלת החלטות מבוססות נתונים.
פאפאיה גלובל מעסיקה למעלה מ-750 עובדים ברחבי העולם.
מרבית העובדים מועסקים בישראל במטה החברה בהרצליה, ובארצות הברית.
לחברה משרדים גם בניו יורק, אוסטין, לונדון, מלבורן, סינגפור, הונג קונג, קראקוב ועוד.
החברה משרתת למעלה מ-700 חברות ותאגידים רב-לאומיים.
בין לקוחותיה הבולטים אינטל, מקדונלד'ס, מיקרוסופט, ג'נרל אלקטריק, ג'ונסון אנד ג'ונסון, וויקס ו-Fiverr.
בתחילת 2023 הודיעה מנכ"לית החברה, עינת גז, כי בעקבות הרפורמה המשפטית, שלדבריה תפגע בדמוקרטיה ובכלכלה, החליטה החברה להוציא את כספיה מישראל.
באוקטובר 2018 גייסה החברה שלושה מיליון דולר.
בנובמבר 2019 גייסה החברה 45 מיליון דולר בהובלת קרן אינסייט פרטנרס.
בספטמבר 2020 גייסה החברה 40 מיליון דולר נוספים.
במרץ 2021 גייסה החברה 100 מיליון דולר, לפי שווי של 1.2 מיליארד דולר, ובכך הפכה לחד-קרן.
בספטמבר 2021 גייסה החברה 250 מיליון דולר לפי שווי 3.7 מיליארד דולר.
את הסבב האחרון הובילו קרן אינסייט פרטנרס , וטייגר גלובל מנג'מנט .
בין משקיעיה הבולטים בסבבי הגיוס הקודמים ניתן למצוא את Group 11 של דובי פרנסס, גרינאוקס קפיטל (Greenoaks Capital) וסקייל ונצ'רס פרטנרס .
ביולי 2020 רכשה החברה את הנכסים של חברת Mensch, שפיתחה פלטפורמה לניהול עובדים בארגון.
בנובמבר 2021 רכשה החברה את הסטארט-אפ הישראלי NickNack, שפיתח פלטפורמה המסייעת לחיבור והנעת עובדים מרחוק.
במרץ 2022 רכשה החברה את חברת תשלומי השכר הבריטית Azimo , המפעילה שירות תשלומים גלובלי, בסכום המוערך בכ-150–200 מיליון דולר.
מאז הקמת החברה, זכו פאפאיה גלובל והמנכ"לית עינת גז במספר פרסים ותארים:
מקום ראשון בתחרות הסטארט-אפים של העיתון "כלכליסט", בשנת 2018.
אחת מ-10 הסטארט-אפים המבטיחים של העיתון "גלובס" לשנת 2019.
מנכ"לית פאפאיה גלובל, עינת גז, הוכרזה כמנכ"לית השנה של אתר "גיקטיים" לשנת 2021.
זוכה בתואר הפתרון הטכנולוגי החדשני ביותר, בתחום משאבי וכוח אדם של הארגון HR Tech Awards לשנת 2022.
פאפְדָה (בגוג'ראטית: ફાફડા) הוא חטיף הודי דק, פריך ושטוח שמקורו בגוג'ראט.
הוא עשוי מבצק קמח גרהם , מים, שמן וזרעי קארום.
את הבצק מגלגלים לרצועות ומטגנים בשמן עמוק.
נהוג להגיש אותו כמנה ראשונה לצד צ'אטני, פלפל צ'ילי ירוק מטוגן או ירקות חריפים מסוג סמבהרו (sambharo).
המאכל מזוהה במיוחד עם פסטיבל גוג'ראטי מסורתי בשם דושרה (Dussherra), בו נהוג לשלבו עם זלאביה.
פַּאפ אלאסאן גֶיי הוא כדורגלן סנגלי-צרפתי המשחק בעמדת הקשר האחורי בקבוצת ויאריאל מהלה ליגה ובנבחרת סנגל.
גיי גדל במחלקת הנוער של לה האבר החל משנת 2017. בשנת 2016 החל לשחק בלה האבר ב', קבוצת המילואים של המועדון.
בסך הכל ערך 39 הופעות ליגה במועדון.
ב-29 באפריל 2020 חתם על חוזה בווטפורד מהפרמייר ליג החל מה-1 ביולי 2020. 24 שעות לאחר מכן, הודיעה ווטפורד על מכירתו לאולימפיק מרסיי מליגת העל הצרפתית.
ב-1 ביולי 2020 חתם על חוזה לארבע עונות באולימפיק מרסיי מליגת העל הצרפתית.
ב-30 באוגוסט ערך את הופעת הבכורה שלו במועדון, בניצחון 3-2 על ברסט במסגרת המחזור הראשון בליגה לעונת 2020/2021. ב-16 בדצמבר הבקיע את שער הבכורה שלו במועדון, בהפסד 2-1 לסטאד רן במסגרת המחזור ה-15 בליגה.
בעונתו הראשונה במועדון ערך 32 הופעות ליגה, בהן הבקיע שני שערים.
ב-30 בינואר 2023 הושאל לסביליה עד לסיום העונה.
ב-5 ביולי 2024 חתם לארבע שנים בויאריאל.
ב-14 בנובמבר 2021 ערך את הופעת הבכורה שלו בנבחרת סנגל, בניצחון 2-0 על נבחרת הרפובליקה של קונגו במסגרת מוקדמות מונדיאל 2022.
פאפא לואי היא סדרת משחקים שכוללת בתוכה שני סוגי משחקים עיקריים.
כל משחקי ניהול המסעדות היו זהות במשחקן, אך שונות בסוג האוכל שמגיש השחקן ועוד מספר פרטים קטנים.
שתי סדרות משחקים אלו פותחו על ידי Flipline Studios.
שלושת משחקי ההרפתקאות של פאפא לואי זכו לאהדה רבה בקרב השחקנים, ובמיוחד המשחק הראשון שהיה נחשב לפורץ דרך באותה תקופה.
שלושת המשחקים דמו מאוד ברעיונם, כאשר שלושתם עוסקים במשחק הרפתקאות דו-ממדי, ומטרת השחקן היא להתקדם בשלב ולהביס את היצורים הבאים על השחקן, המשחק הראשון עסק בפיצות שיוצאות מכלל שליטה, כאשר השחקן מייצג ומשחק את פאפא לואי, שאיתו השחקן מביס את המפלצות והתקדם בשלב.
למשחק השני יש את אותו הרעיון כמו השני, הדברים שהשתנו לעומת זאת במשחק השני היו שני דברים עיקריים, וזה שמעתה ההמבורגרים הם אלו שיצאו משליטה, ושכל הגרפיקה היא חדה ומושפרת מהמשחק הראשון.
המשחק השלישי כלל כמה דברים מיוחדים ונוספים לעומת שני המשחקים הראשונים בסדרה, אך ההבדל היחיד המהותי היה זה שבמשחק השלישי אלו היו הגלידות שיצאו מכלל שליטה.
בסוף כל שירות לקוח ובעצם הבאת המנה המבוקשת ללקוח, ידרג הלקוח את מנתך בהתאם לארבעה שלבים שמה, ארבעת שלבים אלו מופיעים בכל משחקי הניהול של פאפא לואי, בהתאם למאכל.
שלב ההמתנה וביצוע ההזמנה - בשלב זה השחקן מקבל את ההזמנה של הלקוח.
הדירוג בשלב זה נקבע בהתאם למהירותך בהכנת בקשת הלקוח.
שלב בניית המנה - בשלב זה השחקן בונה את החלק הבסיסי במנה של הלקוח, בהתאם לבקשת הלקוח.
הדירוג בשלב זה נקבע בהתאם לאיכות בניית מנת הלקוח.
שלב בישול המנה - בשלב זה השחקן מניח את מנת הלקוח במתקן שמכין את המנה זמן מסוים, בהתאם לבקשת הלקוח.
הדירוג בשלב זה נקבע בהתאם לדיוק הזמן ששהתה המנה במתקן, בהתאם לבקשת הלקוח.
שלב ציפוי המנה - בשלב זה השחקן מבצע את הציפויים של המנה, כל מה שמסביב אליה.
הדירוג במנה נקבע בהתאם לאיכות ציפוי מנת הלקוח.
שלב שלוש הוא שלב יוצא דופן, מכיוון שבשלב זה אין השחקן יכול לזרז ולמהר איתו, כיוון שהשלב עובד בהתאם לדקות ולא יכולות, והדקות הללו אינן ניתנות לקצרם (כן ניתן לקנות שיפורים שיקטינו את מספר הדקות של שההיית המנה במתקן, אך לא יותר מזה).
שלב שלוש נועד על מנת שבזמן זה בו המנה מתבשלת יוכל השחקן למלא בקשות אחרות של אורחים אחרים במקביל, וזאת כיוון שהאורחים באים ביחד ולא כשאחד מסיים אז השני נכנס.
פרט זה דורש מהשחקן עבודה מסוג ריבוי משימות.
Papa's Pizzeria - במשחק זה השחקן מבצע מנות מסוג פיצה.
Papa's Burgeria - במשחק זה השחקן מבצע מנות מסוג המבורגרים.
Papa's Taco Mia - במשחק זה השחקן מבצע מנות מסוג טאקו.
Papa's Freezeria - במשחק זה השחקן מבצע מנות מסוג מילקשייק.
Papa's Pancakeria - במשחק זה השחקן מבצע מנות מסוג פאנקייק.
Papa's Wingeria - במשחק זה השחקן מבצע מנות מסוג עוף מצופה.
Papa's Hot Doggeria - במשחק זה השחקן מבצע מנות מסוג נקניקייה בלחמנייה.
Papa's Cupcakeria - במשחק זה השחקן מבצע מנות מסוג קאפקייק.
Papa's Pastaria - במשחק זה השחקן מבצע מנות מסוג פסטה.
Papa's Donuteria - במשחק זה השחקן מבצע מנות מסוג דונאט.
Papa's Cheeseria - במשחק זה השחקן מבצע מנות מסוג טוסט.
Papa's Bakeria - במשחק זה השחקן מבצע מנות מסוג עוגות.
Papa's Sushiria - במשחק זה השחקן מבצע מנות מסוג סושי.
Papa's Scooperia - במשחק זה השחקן מבצע מנות מסוג סופלה.
Papa's Mocharia - במשחק זה השחקן מבצע מנות מסוג קפה ומאפה.
Papa's Cluckeria - במשחק זה השחקן מבצע מנות מסוג המבורגר שניצל.
לרוב משחקי הניהול יצאו בהמשך 2 גרסאות שונות.
גרסת ה-HD - אותו משחק רק באיכות של HD.
גרסת ה-To Go - אותו משחק עם כמה שיפורים, ומיועד לפלאפונים מסוג אנדרואיד ו-IOS.
עם הזמן באים לשחקן יותר סוגים של חיות, מה שנותן יותר סוגים שונים של נשקים להכין, את הנשקים יוכל השחקן לבחור מאיזה חומר ירצה להכין אותם, ככל שהחומר נדיר יותר - ככה הוא חזק יותר, וישבר יותר לאט.
החיילים ינצחו את כל המפלצות ויגיעו לתיבה רק אם הנשקים שלהם ישרדו את המסע, לנשקים יורדים חיים בהתאם למכות שמביאות המפלצות.
המשחק זכה להצלחה מרובה יותר מרוב משחקי ניהול המסעדות משום ששמה השחקן הרגיש שיש לו סיבה וצורך למה להכין את הנשקים יותר טוב וכדומה.
המשחק יצא לדפדנים כמו שאר משחקי פאפא לואי.
המשחק גם הוא נע על פלאש.
בניגוד לשאר משחקי הניהול של פאפא לואי, למשחק JackSmith היה סוף רשמי.
בתחילת שנת 2021 הפסיקו כל דפדפני האינטרנט המוכרים להשתמש במנוע פלאש שהיה הפלטפורמה העיקרית עליה התבססו כל משחקי האינטרנט באותה התקופה, דבר זה גרם לכל משחקי פאפא לואי שרצו על הפלאש להיות בלתי אפשרים למשחק, דבר זה גרם לנפילה חדה ואיטית של פאפא לואי.
כיום ניתן לשחק פאפא לואי רק בדפדפנים אשר תומכים בפלאש, ובמשחקי ניהול המסעדות שיצאו לסמארטפונים.
פאפאפין הם אנשים המזהים את עצמם כבעלי מגדר שלישי או כא בינארים החיים בסמואה, סמואה האמריקנית ובפזורה הסמואית.
זהות מגדרית / תפקיד מגדרי מוכרים בחברה הסמואית המסורתית, וחלק בלתי נפרד מהתרבות הסמואית, פאפאפין נולדים כזכרים, ומגלמים במפורש תכונות מגדריות גבריות ונשיות באופן ייחודי לפולינזיה.
ההתנהגות שלהם נעה בדרך כלל בין נשית בצורה אקסטרווגנטית לגברית רגילה.
אנתרופולוגים שיערו שאם למשפחה סמואית היו יותר בנים מבנות או לא מספיק בנות כדי לעזור עם חובותיהן של נשים בבית, ילדים זכרים ייבחרו לגדל כפאפאפין, עם זאת, תיאוריה זו שנויה במחלוקת.
ההערכה היא כי 1-5% מהסמואים מזדהים כפאפאפין.
לפי ערוץ SBS, ישנם עד 3,000 פאפאפין שחיים כיום בסמואה.
המילה faʻafafine כוללת את הקידומת faʻa–, שמשמעותה "באופן", ואת המילה faʻafine, שמשמעותה "אישה".
זה מקור של מילים קשורות בשפות פולינזיות אחרות, כמו טונגנית, מאורית, ומאורית של איי קוק.
אדם שנולד כנקבה בלידה עשוי להשתייך למין שלישי גברי, פאטן, פאאטמה ופאטאמה.
מונחים מערביים כמו הומוסקסואליות וטרנסג'נדריות חופפים אך אינם מתיישבים בדיוק עם מונחי המגדר של סמואה המצויים בתרבות המסורתית שלה.
מילת הסלנג הסמואית mala (הרס) היא מונח פחות נפוץ לפאפאפין, שמקורו בהומופוביה ובטרנספוביה המושפעים מהפונדמנטליסטים.
עדויות חזקות מצביעות על כך שסמואה הייתה תחת שלטון מטריארכלי במשך מאות שנים לפני המגע עם האירופים.
המלכה סלמסינה, בעלת ארבעה תארים ראשיים בעלי חשיבות עליונה, עלתה על כס המלכות במאה ה-16 באמצעות התמרון הממולח של המפקדות החזקות סביבה.
סמואה ממשיכה להעריך את תפקידי המנהיגות של נשים ואנשי המגדר השלישי.
אין הגבלה על העברת תארים בעיקר לנשים או פאפאפין, ויש רשימה משמעותית של מנהיגים שהיו פאפאפין בעבר ובהווה.
קשה לעקוב אחר ההיסטוריה של הפאפאפין.
נפנואה, הלוחמת והמפקדת של ההיסטוריה המוקדמת של סמואה, נחשבת לעיתים קרובות כסמל של פאפאפין ופאטן.
בראיונות המוקלטים של דולגוי עם פאפאפין משנות ה-80, אנחנו יודע שג'וני פרוטקייק היה פאפאפין פופולרי במהלך הכיבוש הצבאי האמריקאי של סמואה האמריקאית במלחמת העולם השנייה.
מאז שנות ה-80, רוב הפאפאפין נמצאים בפזורה הסמואית מחוץ לסמואה.
קיומו של מגדר שלישי כל כך מקובל בתרבות הסמואית, עד שרוב הסמואים מצהירים שיש להם חברויות עם פאפאפין אחד לפחות.
עם זאת, פאפאפינים אינם מקובלים במלואם בכל חלקי הקהילה, כגון על ידי כמה קבוצות נוצריות פונדמנטליסטיות ומנהיגים שמרניים.
פאפאפין ידועים במסורת הסמואית בזכות עבודתם הקשה ומסירותם למשפחה.
רעיונות המשפחה בסמואה ובפולינזיה כוללים את כל בני המשפחה המורחבת והקהילתית, במערכת המשפחתית הנקראת פאאמאטאי (אנ') .
באופן מסורתי, פאפאפין מבצעות את עבודתן היומיומית של הנשים באיגה (קבוצה משפחתית סמואית).
פאפאפין מצהירות כי הן "אהבו" לעסוק בפעילויות נשיות בילדותן, כמו לשחק עם בני גילן, לשחק דמויות נשיות במהלך משחק תפקידים, להתלבש בבגדים נשיים ולשחק עם צעצועים אופייניים למגדר.
חלק מהפאפאפיות זוכרות שהאמינו שהן בנות בילדותן.
בסמואה, לעיתים רחוקות מאוד יש לעג או מורת רוח כלפי ילד זכר מבחינה ביולוגית שמצהיר שהוא ילדה.
מחקר אחד הראה שרק מיעוט מההורים (20 אחוז) ניסו למנוע מהילדים הפאפאפינים שלהם לעסוק בהתנהגות נשית.
להידחף לתפקיד המגדר הגברי מטריד הרבה פאפאפינים.
מספר לא מבוטל ציינו שהם "שנאו" משחק גברי, כמו משחקים גסים וספורט, אפילו יותר ממה שדיווחו נשים בילדותן.
אדוארד קאולי - שחקנית דראג ואשת טלוויזיה מאוקלנד.
יוקי קיהארה - אמנית עכשווית שעבודתה הוצגה במספר רב של תערוכות מוזיאון בגלריות לאמנות ברחבי העולם.
מריון מלנה - זוכה במספר תחרויות יופי המתגוררת כיום בסיאטל.
היא מארחת של התוכנית סמואה האמריקאית: דרך השנים.
Fuimaono Karl Pulotu-Endemann - אשת רפואה, שופטת שלום, ואקטיביסטי ניו זילנדי.
בכבוד השנה החדשה 2001, פולוטו-אנדמן מונה לחבר במסדר הכבוד של ניו זילנד עבור שירותים לבריאות הציבור.
Jaiyah Saelua - שחקן כדורגל אמריקאי סמואי.
סאלואה היה שחקן הפאפאפין הראשון שהתחרה במוקדמות גביע העולם לגברים.
הוא הופיע בסרט דוקומנטרי בבריטניה Next Goal Wins .
דן טאולאפפה מקמולין - משורר, צייר, קולנוען.
תערוכות והקרנות ל יצירותיה הופיעו במוזיאון הונולולו לאמנות, מוזיאון דה יאנג, מוזיאון לאמנות מקומית עכשווית, מוזיאון הבישוף, מוזיאון מטרופוליטן, האומות המאוחדות, מוזיאון לאמנות מודרנית.
פאפאייה גיימינג בע"מ היא חברה ישראלית המפתחת משחקי מובייל.
נכון ליוני 2023, פיתחה החברה ארבעה משחקים שהגיעו יחד למעל 22 מיליון הורדות.
לפי הערכות, הכנסותיה עמדו על מעל ל-150 מיליון דולר עד 2021.
חברת פאפאייה גיימינג הוקמה במרץ 2016 על ידי שלושה מייסדים: אוריאל בכר, אנדריי בירמן ואלכס ליאכובצקי.
בהמשך הדרך, הצטרף כמייסד שותף יוני צביק.
משחקי הקז'ואל של החברה פותחו על גבי פלטפורמה המאפשרת לשדך שחקני רשת למשחקים תחרותיים על בסיס יכולות וביצועים.
בשנת 2021, לפי הערכות, החברה עמדה על הכנסות של מעל 150 מיליון דולר וכ-10 מיליון הורדות.
Solitaire Cash – אפליקציית המשחק הראשונה שפותחה על ידי החברה, בה משתמשים מתחרים ביניהם בטורניר סוליטר קלאסי, בו כל שחקן מקבל חפיסת קלפים המסודרת באותו אופן במטרה לקבל את הניקוד המרבי בזמן קצוב.
Bingo Cash – משחק בינגו מבוסס יכולת למובייל, בו משתמשים מתחרים ביניהם על אותו לוח ומספרים בזמן קצוב.
Bubble Cash – משחק ירי תחרותי בבועות, בו המשתמשים מתחרים ביניהם על פיצוץ מספר הבועות הגבוה ביותר בזמן קצוב.
21 Cash – משחק קלפים מבוסס בלאק ג'ק למובייל בו מתחרים השחקנים ביניהם לייצר כמה שיוצר רצפי מספרים המסתכמים ב-21 בזמן קצוב.
פאפה דמבה דיופ (נולד ב-4 בספטמבר 2003) הוא כדורגלן סנגלי המשחק כקשר אחורי במועדון הגרמני נירנברג, בהשאלה משטרסבורג.
דיופ נולד וגדל בסנגל ושיחק בקבוצת הנוער של דיאמבארס.
ב-2022 חתם בזולטה ורכם, אך היה צריך להמתין כחודש עקב בעיות באישור העבודה שלו.
ביוני 2025 נרכש דיופ על ידי שטרסבורג בסכום המוערך בכ-7.5 מיליון אירו.
בקיץ 2025 הושאל דיופ מיד לנירנברג מהבונדסליגה השנייה למשך עונה אחת.
דיופ שיחק עם נבחרת הנוער של סנגל בגביע אפריקה עד גיל 20 ב-2023, כבש 5 שערים וזכה עם הנבחרת בטורניר.
דיופ אף שיחק בנבחרת סנגל עד גיל 20 בגביע העולם בכדורגל עד גיל 20 ב-2023.
פאפארה הידועה גם בשם פופארה (בבולגרית: Попара) מבוטא בדגש על ההברה האחרונה) הוא מאכל במטבח הבולגרי ובמטבחים נוספים העשויה מלחם ישן ומציר בשר.
פאפארה היא מנה בלקנית כללית פופולרית.
מוגשת לעיתים קרובות ב: בולגריה, יוון, סרביה, בוסניה הרצגובינה, מקדוניה הצפונית, מונטנגרו וטורקיה.
אפשר לאכול אותה גם מלוחה וגם מתוקה.
גרסה אחת מורכבת מלחם יבש ספוג בחלב/מים חמים, מלח, גבינת קוטג'/גבינה לבנה קשה וחמאה ועשויה להכיל גם סוכר.
הגרסה השנייה והפשוטה יותר עשויה מחלב, לחם יבש וסוכר.
פאפארה היא ארוחה פשוטה שמכינים כמרק או כנזיד, בהתאם לטעמו של כל אחד.
בגרסת המנה העיקרית היא יכולה להיות מועשרת גם במרכיבים כמו בשר טחון, יוגורט ורוטב עגבניות.
המתכון שלו כולל גם בצל וירקות.
המנה דומה למנה הטורקית שנקראת טירית .
פאפארה ידועה כמנה חסכונית שנועדה לנצל לחמים ישנים, ובגרסת המרק שלו, ללא תבלינים, ארוחה קלה לחולים.
מכיוון שגרסת המרק של המאכל תפלה במקצת, בשפה הטורקית יש האמרה "פאפארה ימק" ("papara yemek") שפירושה מילולית: "לאכול פאפארה", והכוונה לנזוף, לגעור במישהו.
פאפדה הוא שם כולל לקבוצת מיני וזני הדרים שמוצאם מאסיה הטרופית.
צמחים אלה מאופיינים בעמידות גבוהה לקור, גדילה איטית ובפירות שאינם ראויים למאכל.
הבוטנאי האמריקאי וולטר טניסון סווינגל (Walter Tennyson Swingle) הציע לסווג מינים אלה לתת-סוג נפרד בשם Papeda, שכלל את לימון איצ'אנג, יוזו, ליים קפיר, קאבוסו, סודאצ'י ומספר מינים והכלאות בר שאינם מעובדים.
עם זאת, מחקרים גנטיים עדכניים הראו שמיני הפאפדה מפוזרים על פני ענפים שונים בעץ הפילוגנטי של ההדרים, ולכן תת-הסוג שהציע סווינגל הוא פוליפילטי ואינו תקף מבחינה טקסונומית.
אף על פי כן, השם "פאפדה" ממשיך לשמש כשם עממי לקבוצה זו.
בשל קצב גידולם האיטי והטעם המר של פירותיהם, היקף הגידול המסחרי של מיני הפפדה מוגבל מאוד.
חלק מהמינים, כגון פפדת איצ'אנג (Citrus cavaleriei), משמשים כצמחי נוי, בעוד שאחרים משמשים ככנות להרכבה וכמקור גנטי לפיתוח זני הדרים עמידים לקור ולמחלות.
במטבח האסייתי נעשה לעיתים שימוש בקליפת הפרי או בעלי הצמח לצורכי תיבול, בדומה לשימוש בעלים של ליים קפיר (Citrus hystrix) במאכלים תאיים ואינדונזיים.
על פי מחקרים מולקולריים, ארבעת מיני ההדרים הקדומים — אתרוג (Citrus medica), פומלו (Citrus maxima), מנדרינה (Citrus reticulata) ופפדה — נחשבים לאבות הקדמונים של מרבית מיני ההדרים ההיברידיים הקיימים כיום.
רוב זני ההדרים המודרניים נוצרו כתוצאה מהכלאה טבעית או מלאכותית בין מינים אלו.
לדוגמה, ליים מסוג Key lime הוא הכלאה בין פפדה (Citrus micrantha) ובין אתרוג, והוא עצמו שימש בסיס לפיתוח זני ליים מסחריים רבים.
על פי גני קיו והגן הבוטני של מיזורי, מוכרים כיום ארבעה מינים עיקריים של פפדה:
בנוסף קיימים זנים טבעיים רבים המסווגים כיום כתת-מינים:
micrantha – פפדת בעלת פרחים קטנים (מקומית: ביאסונג)
microcarpa – פפדת פירות קטנים (מקומית: סאמויאו)
Citrus longispina – ליים מכונף (Winged lime) — סיווגו טרם הוכרע (מין, זן או הכלאה)
קיימות הכלאות רבות בין קבוצת הפפדה ובין תת-הסוג Citrus, ובהן:
היוגאנאצו (Yuzu × Pomelo או מוטציה של יוזו)
פאפה קווקיי אסיידו הוא שחקן תיאטרון, קולנוע וטלוויזיה אנגלי.
חבר הלהקה השייקספירית המלכותית (RSC) משנת 2012 ומאז כיכב בהפקות של "המלט", "המלך ליר" ו"נשות וינדזור העליזות" בהפקת התיאטרון המלכותי הלאומי.
בקולנוע הופיע במספר סרטים, בהם "בריחה" (2024).
באפריל 2025 נודע כי אסיידו מועמד לגלם את סוורוס סנייפ בסדרת טלוויזיה המבוססת על ספרי הארי פוטר.
פאפה אסיידו נולד ב-11 ביוני 1990 בלונדון, בשכונת סאת'ק (אנ'), להורים מגאנה, וגדל והתחנך בשכונת וולת'אמסטו (אנ') במזרח לונדון, על ידי אמו, מורה לאופנה ועיצוב.
אביו, טוני, חזר לגאנה, שם לאסיידו יש אח ואחות למחצה, והוא נפטר כשהיה בן 14 ואימו נפטרה מסרטן השד בזמן שלמד בבית הספר לדרמה.
אסיידו קיבל מלגה ללמוד בבית הספר פורסט (אנ').
הוא היה פעיל בקבוצות ספורט ובהפקות תיאטרון בילדותו, ותחילה רצה להיות רופא.
בנעוריו החל לפתח תשוקה למשחק ולשייקספיר בפרט.
לאחר סיום התיכון התקבל לבית הספר גילדהול למוזיקה ודרמה.
ב-2012 התקבל אסיידו ללהקה השייקספירית המלכותית (RSC) ושולב בהפקות כמו "נשות וינדזור העליזות", "המלט" ו-"המלך ליר".
ב-2016 הצטרף לתיאטרון המלכותי הלאומי כמחליף לסם טרוטון בהפקה בבימוי סם מנדס להמלך ליר, בתפקיד אדמונד.
כאשר טרוטון חלה, נכנס אסיידו לנעליו וכך שיחק באותה שנה במקביל בשני תפקידים שייקספיריים גדולים.
משחקו זכה לשבחי הביקורת והוא זכה עבור שניהם בפרס איאן צ'ארלסטון לשחקן קלאסי צעיר .
ב-2017 הופיע ראשונה בסרט קולנוע, בתפקיד קטן בסרטו של קנת בראנה "רצח באוריינט אקספרס".
בטלוויזיה הופיע בסדרות הטלוויזיה "להרוס אותך" (אנ') (עליה קיבל מועמדות לפרס באפט"א לטלוויזיה לשחקן הטוב ביותר ולפרס אמי), "Anne Boleyn" (2021; בתפקיד ג'ורג' בולין), "כנופיות לונדון" (2020–2022) ו"פרויקט לזרוס" (2022–2023) עבורו זכה במועמדות לפרס באפט"א לטלוויזיה לשחקן הטוב ביותר.
ב-2022 שיחק בשלושה תפקידים בהצגה "A Number" מאתת קריל צ'רצ'יל באולד ויק לצד לני ג'יימס, ההצגה הייתה מועמדת לפרס לורנס אוליבייה להפקה המחודשת הטובה ביותר לאותה שנה.
ב-2023 הופיע בפרק מתוך עונתה השישית של הסדרה "מראה שחורה" ובאתה שנה שב אל הבמה עם התיאטרון המלכותי הלאומי במחזה "האפקט" (אנ') לצידה של טיילור ראסל.
שנה לאחר מכן, בעקבות הצלחת המחזה, הם עברו להופיע בניו יורק באוף ברודוויי.
בשנת 2024 כיכב בסרט הדרמה "בריחה" לצדה של סרשה רונאן, שבכורתו הוצגה בפסטיבל הסרטים סאנדנס.
באפריל 2025 נודע בי אסיידו מועמד לגלם את סוורוס סנייפ בסדרת טלוויזיה המבוססת על ספרי הארי פוטר.
ב-2025 שיחק בתפקיד דלרוי בהצגה "מותה של אנגליה: דלרוי" בתיאטרון sohoplace@, עליו היה מועמד לפרס לורנס אוליבייה לשחקן הטוב ביותר.
בשנת 2016 החל לצאת עם השחקנית והקומיקאית רוזה רובסון (אנ'); הם נישאו בשנת 2023.
+שנהסרטתפקידהערות2017רצח באוריינט אקספרססמל קפמבל2022רדופה (אנ')ג'יימס2023Genieברנרד בות'ל2024בריחהדיינין2027השוד המושלם (אנ')TBAMore LifeThe Scurry
פַּאצַ'אקוּטִי (Pachacuti, רעידת אדמה בקצ'ואה) הוא כינויו של הסאפה אינקה (תוארו של קיסר האינקה) התשיעי בשושלת האינקה, אינקה יופאנקוי (Inca Yupanqui, 1471–1438).
פאצ'אקוטי עלה לשלטון ב-1438. במהלך 55 השנים הבאות כבשו פאצ'אקוטי (1438–1471) ובנו טוֹפָּה אִינְקָה (1471–1493) את כל השטח שכיום מהווה את פרו וכן שטחים נרחבים באקוודור, בבוליביה ובצ'ילה.
הדרך שבה הצליח פאצ'אקוטי לנצח את העמים האחרים הייתה שילוב בין עורמה דיפלומטית לכישרון צבאי.
לפני כל מסע כיבוש, נעשה ניסיון לשכנע את שליטי היריב להיכנע ללא קרב, ובתמורה יושארו לשלוט על שטחיהם במסגרת אימפריית האינקה (הגם שיועץ מטעם האינקה יופקד על "המדיניות הגבוהה"), ילדיהם יקבלו חינוך מלא, והיחס אליהם יהיה כאל אצילים בהיררכיה של האינקה.
אם לא הספיקו תנאים אלה ומראה הצבא בן 200,000 הלוחמים לשכנע את היריב, ניתן האות להסתערות שבה בדרך כלל הובס היריב, וחיל מצב מבני האינקה הוצב בשטח הכבוש.
בעקבות החיילים באו פקידי ממשל ומהנדסים ולשון האינקה, הקצ'ואה, הוכרזה כשפה הרשמית.
הוא כונן אימפריה אדירה על פי עקרונות מוגדרים היטב ובאופן שיטתי להפליא.
המבנה הארגוני ההיררכי, אפשר לעם קטן יחסית לייצר ממאות שבטים שונים, יושבי אזורים גאוגרפיים שונים בתכלית ונבדלים במנהגיהם, לשונותיהם, עיסוקיהם ואמונותיהם, אימפריה אחת בת 6 מיליון נפש.
פאק הוא ירח של אורנוס.
הוא נתגלה על ידי וויאג'ר 2 ב-1985. מעט ידוע עליו מלבד מסלולו, גודלו, והאלבדו הכהה שלו.
הירח, כמו ירחים אחרים של אורנוס, קרוי על שמה של דמות מהמחזה "חלום ליל קיץ" של ויליאם שייקספיר, שבו פאק הוא שדון שובב היוצא לשוח בלילות עם הפיות.
האנטר "פאץ'" אדמס הוא רופא וליצן רפואי, ונחשב לאחד ממייסדי תחום הליצנות הרפואית.
הוא הקים ב-1972 את המוסד הרפואי המפורסם "גזונטהייט!".
מלבד היותו ליצן רפואי, משמש אדמס גם כליצן מקצועי, אקטיביסט חברתי, דיפלומט אזרחי, שחקן וסופר.
בכל שנה מארגן אדמס קבוצת מתנדבים אשר יחד נוסעים למדינות שונות ברחבי העולם, וכשהם לבושים כליצנים הם מנסים לעודד ולשמח יתומים וחולים.
כיום חי אדמס באורבנה (אילינוי), שם הוא מקדם את הרפואה האלטרנטיבית בשיתוף עם המוסד הרפואי.
סיפור חייו שימש כבסיס לסרט "פאץ' אדמס", שם גילם את דמותו רובין ויליאמס.
בשנת 2003 ביקר בישראל במרכז הרפואי על שם אסף הרופא.
אחרי סיום תיכון ווייקפילד ב-1963, קיבל אדמס תואר דוקטור לרפואה מהקולג' הרפואי של וירג'יניה, המחלקה למדעי הבריאות של אוניברסיטת קומנוולת' וירג'יניה ב-1973. הוא החזיק באמונה שבריאות הפרט לא יכולה להיות מופרדת מבריאות המשפחה, הקהילה ובריאות העולם כולו.
בעקבות זאת הקים אדמס עם מספר חברים את גזונטהייט, שפעל כבית חולים קהילתי חינמית במשך 12 שנה.
מוסד גזונטהייט הוקם כמוסד חינמי, בית חולים מלא, על כל פרטיו ודקדוקיו, וכן כקהילה רפואית התומכת מבחינה כלכלית בחבריה, במערב וירג'יניה.
מטרתו של המוסד הייתה לשלב בין בית חולים עם שיטות רפואה מסורתיות לבין רפואה אלטרנטיבית; אקופונקטורה (דיקור סיני), הומאופתיה ועוד.
מטרת המוסד הובילה לשילוב תחומים רבים בבית החולים, דוגמת: רפואה משולבת, אמנויות הבמה, מלאכת יד, טבע, חקלאות ופעילויות פנאי שונות.
בית החולים ממוקם במבנים ישנים של בית סוהר לנשים ובית חולים קטן.
מלבד פעולותיו בתחום הרפואה, התפרסם אדמס בדעותיו הפוליטיות.
הוא הביע את רצונו בסיום השיטה הקפיטליסטית.
הוא אף לקח תפקיד הנהגתי חשוב באינטרס הקואליציוני בקמפיין כנגד נשיא ארצות-הברית ג'ורג' בוש וכנגד הוועדה החדשה למען חופש בריאות מנטלית שהקים הנשיא.
בין האגודות שהוא מגן עליהן נמנית "האגודה הבינלאומית לשחרור הנפש" , המאגדת כ-100 קבוצות הגנה שונות למאמץ משותף בהרצת קמפיינים למען זכויות האדם של חולי נפש.
פָּאפִי, (ביפנית: パフィー) או פאפי אמי יומי, הוא צמד זמרות ג'יי-פופ.
הצמד פועל ביפן בשם PUFFY, אך בגלל קונפליקטים עם שון קומבס, הן אימצו את השם PUFFY AmiYumi מחוץ ליפן.
אמי אונוקי שכינויה הוא "ג'יין", ויומי יושימורה, שכינויה הוא "סו" התגלו על ידי ציידי כישרונות שונים, והכירו בשנת 1995. הצמד פרץ בשנת 1998–1999, כשיצא ה-Jet CD וה-Jet Tour.
ה"פאפי-מאניה" כללה חפצים החל ממחזיקי מפתחות עד דיסקים.
הסינגל הראשון שלהן, "Asia no Junshin" מכר מעל למיליון עותקים.
סך מכירות אלבומיהן הוא כ-14 מיליון עותקים.
ב-2005, השתתפו באלבום The Body Acoustic של הזמרת האמריקאית סינדי לאופר.
הן גם ידועות בארצות הברית כדמויות בסדרה המונפשת "HI HI PUFFY AMI YUMI", שמשודרת בערוץ קרטון נטוורק, ושודרה בישראל בערוץ הילדים.
התוכנית מלווה את אמי ויומי כדמויות מצוירות בכל מיני הרפתקאות, ובדרך כלל גם הומור.
בתחילת, באמצע ובסוף התוכנית מופיעות אמי ויומי עצמן.
פָּאפוֹס היא עיר חוף בחלק הדרום-מערבי של קפריסין ובירת מחוז פאפוס.
פאפוס במיתולוגיה היוונית הוא מקום הולדתה של האלה אפרודיטה.
בתקופה הקלאסית הייתה פאפוס עיר גדולה ומרכזית, ושימשה בירת האי כולו.
כיום נותרו בה שרידים ארכאולוגיים רבים, והיא מפורסמת בשל ארמון המושל הרומאי המצוי בה, בו קיימים פסיפסים רבים המהווים מוקד משיכה תיירותי.
בשנת 1980 העניק אונסק"ו לעיר מעמד של אתר מורשת עולמית והעיר אף נבחרה לבירת התרבות של אירופה לשנת 2017.
שמה של העיר, לפי מיתוס הקמתה, קשור לאפרודיטה כיוון שפאפוס הייתה בתם (בגרסה אחרת של הסיפור: בנם) של פיגמליון וגלתיאה שהוקמה לתחייה על ידי האלה.
מחבר הביבליותקה, שהיא האנציקלופדיה ההלניסטית המיוחסת בין השאר לאפולודורוס מאתונה, מתאר את הגנאלוגיה.
פיגמליון היה מסור מאוד לאפרודיטה עד כדי כך שהוא העביר את הפסל שהוא יצר לארמונו והושיב אותו על הספה.
בנוסף לפאפוס, גלתיאה ילדה לפיגמליון בת בשם מתארמה.
קינייראס, ככל הנראה בנו של פאפוס או מי שהיה המחזר של מתארמה, הקים את העיר בחסותה של אפרודיטה ובנה בה מקדש גדול לכבודה.
לפי אגדה נוספת שהשתמרה על ידי סטראבון, העיר הוקמה על ידי האמזונות.
כאשר מנסים להתאים את קו הזמן של המיתוס לקו הזמן הכרונולוגי הרגיל, נובע שהעיר הוקמה באמצע האלף ה-2 לפנה"ס.
בתחום חקר העתיקות יש שני מקומות הנקראים פאפוס: פאפוס הישנה (או פאפוס העתיקה) ופאפוס החדשה.
העיר המודרנית שוכנת באתר הקרוי פאפוס החדשה.
לפי ממצאי הארכאולוגים, האתר שבו שוכנת פאפוס היה מאוכלס מאז תקופת האבן החדשה.
האתר היה מרכז של קבוצה שסגדה לאפרודיטה ולאלוהויות קדם-הלניות אחרות.
מקום הלידה המיתולוגי של אפרודיטה היה על האי, שבו הקימו המיקנים מקדש לכבודה במהלך המאה ה-12 לפנה"ס.
שרידי הווילות, ארמונות, תיאטראות, מבצרים וקברים מהתקופות הקלאסית, הרומית וההלניסטית מקנות לאתר חשיבות היסטורית ואדריכלית גבוהה.
הפסיפסים של נאה פאפוס (Nea Paphos) נחשבים לחלק מהפסיפסים היפים ביותר בעולם.
מבצר פאפוס נבנה על ידי ניקוקלס, המלך האחרון של פאפוס, בתקופת אלכסנדר הגדול.
המבצר הפך את פאפוס לעיר הבירה של קפריסין בתקופה ההלניסטית במקום סלמיס, כיוון שאחד מיורשיו של אלכסנדר, תלמי הראשון, העדיף שבירת האי תהיה קרובה ככל האפשר לאלכסנדריה, בירת ממלכתו.
התיאטרון המתוארך למאה ה-4 לפנה"ס נחקר על ידי אוניברסיטת סידני מאז 1995: חוקרי האוניברסיטה חשפו חלקים מהתיאטרון כגון שורות המושבים.
פאפוס העתיקה, שכיום שוכן בה הכפר קוקליה (בטורקית: קוקלה - Kukla, או קונוקליה - Konuklia), שכנה על גבעה, במרחק של כ-10 סטדיות מהים.
העיר הייתה קרובה לצוק זפיריום ומוצא הנהר הקטן בוקארוס.
קוקליה הייתה אתר האב של העיר פאפוס, כאשר בסוף תקופה הברונזה שינתה העיר את מיקומה, כמו ערים אחרות בקפריסין.
לפי המסורת היוונית אפרודיטה הגיעה לחוף פאפוס לאחר שהגיחה מהים.
לפי פאוסניאס, מקור פולחן אפרודיטה בסוריה ומשם הגיע לפאפוס, ככל הנראה באמצעות הפיניקים.
בתקופת הנוכחות הפיניקית בעיר, נעבדה מקבילתה הפיניקית של אפרודיטה עשתרת במקום, ומקדש אפרודיטה בעיר יוחס לאציל צורי בשם כנירַס.
פולחן אפרודיטה נוסד לפני תקופתו של הומרוס (סביבות 700 לפנה"ס), כיוון שהחורשה והמזבח של אפרודיטה מוזכרים באודיסיאה.
לפי הארכאולוגים, הקפריסאים סגדו לאלת פוריות לפני הגעת היוונים, במסגרת פולחן ששילב מאפיינים אגאיים ומזרח תיכוניים.
צלמיות של נשים וקמעות שנמצאו באתר מתוארכים עד לתחילת האלף ה-3 לפנה"ס.
הטמנוס (המתחם המקודש בו רוכזו כמה מקדשים ומזבחות) הוקם זמן מה לפני שהוקמו המבנים הראשונים בתקופת הברונזה המאוחרת: "הייתה המשכיות של פולחן אפרודיטה מימי קדם ועד שנת 391 כאשר הקיסר הרומי תאודוסיוס הראשון אסר לקיים את כל הפולחנים הפגניים והמקדש התדרדר למצב שבו הוא נמצא כיום.
מרכז הסגידה לאפרודיטה בעולם האגאי שכן בפאפוס.
הקיניראדים, צאצאיו של המלך קיניראס, היו הכוהנים הראשיים.
לפי כתובות מסוימות שנמצאו במקום עלתה ההשערה כי למרות עוצמתם היו הכוהנים כפופים לסנאט או לאספת עם.
כמו כן פעל בפאפוס אורקל.
יצוין כי ערים מעטות זכו לשבחים כה רבים מפי משוררי התקופה, ובהם אייסכילוס, אריסטופאנס, הורטיוס וורגיליוס.
ניתן להבחין בשרידי היסודות למקדש הגדול שהתקיים בעבר.
לאחר חורבנו במהלך רעידת אדמה נבנה המקדש מחדש על ידי אספסיאנוס, ואף ניתן למקדש ייצוג על המטבעות שהונפקו בתקופתו וכן על מטבעות מתקופות אחרות, כגון זו של ספטימיוס סוורוס.
על סמך המטבעות הללו ניסו הארכאולוג הגרמני פרידריך מונטר (Münter) והאדריכל הדני גוסטב הטש (Hetsch) לשחזר את המבנה בחיבורם מ-1824.
פאפוס החדשה, שהיא העיר המיושבת כיום, הוקמה על חוף הים בקצה המערבי של קפריסין, והיה בה נמל ימי חשוב.
העיר שוכנת כ-12 קילומטרים צפונית-מערבית לפאפוס העתיקה.
גם לפאפוס החדשה יש מיתוס הקמה: לפי האגדה העיר הוקמה על ידי אגאפנור, מנהיג הארקאדיאנים במלחמת טרויה, שלאחר כיבוש העיר הגיע לחופי קפריסין בשל סופה שפגעה בצי היווני.
אדם בשם אגאפנור מוזכר כמלכם של הפאפיאנים בקופלט יווני שהשתמר באנתולוגיה מקומית; גם הרודוטוס מזכיר בכתביו את קיומה של מושבה ארקאדיאנית בקפריסין.
בדומה לפאפוס העתיקה, גם פאפוס החדשה אופיינה בסגידה לאפרודיטה, והוקמו בה מספר מקדשים מרשימים לכבודה.
עם זאת, העיר העתיקה נחשבה לבכירה יותר, וסטראבון מוסיף ומספר שהדרך המובילה אליה מפאפוס החדשה הייתה עמוסה בעולי רגל מפאפוס החדשה ואף מערים אחרות בקפריסין.
בתחילת המאה הבאה נחלשה אחיזת צור באי, והאימפריה האשורית החדשה קיבלה את השליטה עליו; מלכי האי, וביניהם איתואנדר (אטוואנדרוס, שם יווני) מלך פפוס, העלו מס וחומרי בנייה לאסרחדון, וכן באו לאשורבניפל להגיש לו מנחות ולנשק את רגליו, והוא הכריחם ללוותו עם כוחותיהם ואניותיהם את חייליו בים וביבשה.